અમાસ એટલે મહિનાના વદ પક્ષની છેલ્લી તિથિ. ઘણા લોકો અમાસને બહુ ભારે કહે છે. જો કોઇ વૃદ્ધ વ્યકિતનો જીવ જતો ન હોય તો લોકોક્તિ એમ કહે છે કે આ અમાસ બહુ ભારે છે. લોકોના અજ્ઞાને અમાસને ભારે કહી છે, પરંતુ અમાસના દિવસે મહાદેવજીનું પૂજન કરવું, પીપળાની જળસહિત ૧૦૮ પ્રદ‌િક્ષણા કરવી. સાથે સાથે ૐ નમો ભગવતે વાસુદેવાયનો જપ કરવો. આમ કરવાથી સુખ, સંપત્તિ, ઐશ્વર્ય, તંદુરસ્તી, દીર્ઘાયુષ્ય તથા આનંદ પ્રાપ્ત થાય છે. આમ તો વદ પક્ષનો છેલ્લો દિવસ એટલે અમાસ. આ દિવસેે પૃથ્વી અને સૂર્યની વચ્ચે ચંદ્ર આવે છે.